钦定古今图书集成/明伦汇编/氏族典/第270卷 > 王次翁
## 钦定古今图书集成/明伦汇编/氏族典/第270卷 > 王次翁

按《宋史王次翁传》：“次翁，字庆曾，济南人，礼部别试第
一，授恩州司理参军，历婺州教授。吕颐浩帅长沙，辟
为参谋官。秦桧召还，道出婺，次翁见之。桧居朝，遂以
为吏部员外郎，迁秘书少监，改御史中丞。论赵鼎不
法，罢知泉州。金人败盟入侵，次翁为秦桧言于帝，桧
德之。初，次翁既论罢赵鼎，鼎归会稽，上书言时政。桧”
忌鼎复用，乃令次翁又言之，遂谪居兴化军。次翁除
参知政事。太后回銮，次翁为奉迎扈从礼仪使。初，太
后贷金于金使以犒从者，至境，金使责偿乃入。次翁
以未得桧命，且惧桧，疑其私相结约，坚不肯偿，相持
境上凡三日。太后归，泣诉于帝，帝怒，欲诛之。次翁先
白桧，桧力为营救，帝终恶之，遂以资政殿学士奉祠，
居明州。十九年，卒。